Beredskabet lader mindre olieudslip i Østre Havn i Aalborg være, da det fordamper af sig selv, lyder vurderingen.

Flere borgere kontaktede tirsdag Nordjyllands Politi med meldinger om olieudslip i Østre Havn i Aalborg, og Beredskabet fra Aalborg blev alarmeret. Det viste sig dog hurtigt, at der var tale om et meget lille udslip, formentlig opstået allerede mandag fra et mindre fartøj i havnen. Brandinspektøren vurderede, at  den film af olie på vandet, borgere havde observeret og reageret på, var så tynd, at den ville fordampe i løbet af kort tid.  Det oplyser vagtchefen hos Nordjyllands Politi.